Diari Oficial de la Generalitat Valenciana


Sumari del DOGV 3969, del 29-03-2001 (2001/2762)

ORDRE de14 de març de 2001, de la Conselleria d'Economia, Hisenda i Ocupació, mitjançant la qual es publica la línia pressupostària i s'estableix el procediment de pagament per a la segona fase del Programa de Garantia Social en la modalitat de Formació-Ocupació, convocat per l'Ordre conjunta de 13 de juny del 2000, de les conselleries de Cultura i Educació i d'Economia, Hisenda i Ocupació (DOGV núm. 3.774, de 19 de juny de 2000).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3969

Data del DOGV
:   29-03-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/2762


Data del document
:   14-03-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * aprenentatge professional
    * educació especial
    * inserció professional
    * ensenyament professional

ORDRE de14 de març de 2001, de la Conselleria d'Economia, Hisenda i Ocupació, mitjançant la qual es publica la línia pressupostària i s'estableix el procediment de pagament per a la segona fase del Programa de Garantia Social en la modalitat de Formació-Ocupació, convocat per l'Ordre conjunta de 13 de juny del 2000, de les conselleries de Cultura i Educació i d'Economia, Hisenda i Ocupació (DOGV núm. 3.774, de 19 de juny de 2000). [2001/A2762]
  
Amb data 19 de juny del 2000 va ser publicada en el Diari Oficial de la Generalitat Valenciana núm. 3.774, l'Ordre conjunta de 13 de juny de 2000, de les conselleries de Cultura i Educació i d'Economia, Hisenda i Ocupació, per la qual s'aprovaven les bases reguladores i el procediment general per a la concessió de subvencions per al desenvolupament de programes de Garantia Social, i es convocaven aquestes per al curs 2000-2001, i que encomana a la Conselleria d'Economia, Hisenda i Ocupació la realització de la segona fase del programa de la modalitat Formació-Ocupació.
  
Després de la publicació de la Llei 12/2000, de 28 de desembre, de Pressupostos de la Generalitat Valenciana per a l'exercici 2001 (DOGV de 29 de desembre de 2000), i segons el que estableix l'article 47 de la Llei d'Hisenda Pública de la Generalitat Valenciana, es publica la línia pressupostària que farà front a la segona fase dels citats programes i se'n regula l'efectiu atorgament, el mode en què es produiran els lliuraments i la seua justificació, tal com apareix en la disposició addicional segona, b) de la citada Ordre de 13 de juny de 2000.
  
Per tot això, en ús de les facultats que em confereix la Llei 5/1983, de 30 de desembre, de Govern Valencià,
  
ORDENE
  
Article 1
  
La segona fase de la modalitat Formació-Ocupació dels programes de Garantia Social, que es realitzarà durant el primer semestre de 2001, serà finançada per la Conselleria d'Economia, Hisenda i Ocupació per una quantia màxima de 502.301.193 de pessetes (1.220.054,57 euros), a càrrec de la línia de subvenció T1602000, denominació «Programes de Garantia Social», del programa 322.20 «Formació Professional Ocupacional» de la Llei 12/2000, de 28 de desembre, de Pressupostos de la Generalitat Valenciana per a l'exercici 2001.
  
Article 2
  
Les ajudes corresponents a aquesta segona fase es lliuraran d'acord amb el següent procediment:
  
1. Es lliurarà el 30% de l'import de la subvenció una vegada notificada la resolució de concessió d'ajuda per a aquesta segona fase, i amb el certificat previ del director territorial d'Ocupació que l'entitat beneficiària ha complit l'obligació de presentar la següent documentació d'inici prevista en l'apartat 12 de l'Ordre de convocatòria de 13 de juny de 2000 (DOGV 3.774, de 19 de juny de 2000):
  
- Llistat de participants en aquesta segona fase del programa.
  
- Documentació acreditativa d'haver subscrit i pagat l'assegurança d'accidents i de responsabilitat civil mitjançant l'aportació de la pòlissa d'assegurança o la carta de garantia.
  
- Original o fotocòpia compulsada de la documentació acreditativa de la titulació i/o experiència professional de l'equip docent.
  
- Altres documents que pogueren indicar-se en la resolució d'aprovació.
  
La citada documentació es presentarà per l'entitat davant de la direcció territorial d'Ocupació corresponent de la Conselleria d'Economia, Hisenda i Ocupació, en el termini de 15 dies naturals, comptadors des de l'endemà de la notificació de la resolució d'aprovació de la subvenció concedida.
  
No obstant això, i a sol·licitud de l'entitat, es podrà avançar el 60% de l'import de la subvenció concedida, tal com es disposa en l'article 33.7 de la Llei 12/2000, de 28 de desembre, de Pressupostos de la Generalitat Valenciana per a aquest exercici, d'aplicació en els programes de Formació Professional Ocupacional (DOGV 3.907 de 29 de desembre de 2000). En els casos previstos en el citat article, l'entitat sol·licitant haurà de garantir la citada bestreta del 60% mitjançant l'aportació d'un aval bancari. En tot cas, l'aval haurà d'estar constituït amb renúncia al benefici d'excussió o amb caràcter solidari.
  
2. El percentatge que en resta de la subvenció concedida es farà efectiu en finalitzar aquesta segona fase de l'acció formativa del Programa de Garantia Social en la modalitat Formació-Ocupació, després de la presentació per part de l'entitat, davant de la direcció territorial d'Ocupació corresponent, de la declaració de despeses signades pel representant de l'entitat, la justificació de les despeses indicades en la declaració anterior i la memòria de l'acció formativa que arreplega l'apartat 24 i l'annex III de l'Ordre de convocatòria de 13 de juny del 2000, i de conformitat amb l'apartat 12 de l'Ordre conjunta de 24 de febrer del 2000, de les conselleries de Cultura, Educació i Ciència i d'Ocupació (DOGV 3.708, de 14 de març del 2000). S'estableix com a data límit per a la presentació de la documentació citada davant de la direcció territorial d'Ocupació pertinent, la del 15 de juny de 2001.
  
3. L'entitat haurà de presentar, en el termini màxim de 15 dies a partir de l'endemà de la publicació d'aquesta ordre, la documentació acreditativa d'estar al corrent de les obligacions tributàries i enfront de la Seguretat Social en els termes establits en l'Ordre de 30 de maig de 1996, de la Conselleria d'Economia i Hisenda, sobre Compliment d'Obligacions Tributàries i enfront de la Seguretat Social per a Beneficiaris de Subvencions a càrrec dels Pressupostos de la Generalitat Valenciana (DOGV de 21 de juny de 1996), la vigència dels quals haurà d'estendre's a la data de la resolució de concessió. Queden exonerades de la citada acreditació les entitats locals, els organismes autònoms i les empreses públiques de la Generalitat Valenciana en funció del que estableix la citada norma.
  
4. La Conselleria d'Economia, Hisenda i Ocupació, de conformitat amb l'Ordre de convocatòria de 13 de juny del 2000, subvencionarà, entre altres conceptes, a l'entitat promotora els costos salarials derivats dels contractes laborals previstos per a la modalitat Formació-Ocupació del programa de Garantia Social. La citada subvenció, la quantificació de la qual vindrà arreplegada en la resolució de concessió, es basarà en el salari mínim interprofessional per a l'exercici 2001 (RD 3.476/2000, de 29 de desembre, BOE 313 de 30 de desembre de 2000), afegint-se la part proporcional de pagues extres i vacances i els costos derivats de les quotes de la Seguretat Social a càrrec de l'ocupador corresponent a contingències comunes i professionals, Fons de Garantia Salarial i Formació Professional. El càlcul de la subvenció es realitzarà per mesos, compresos entre març i maig, aquests dos inclusivament, de conformitat amb l'apartat 8.4 de l'Ordre de convocatòria de 13 de juny del 2000, degudament prorratejats per a un contracte a temps parcial per 5 hores diàries per 240 hores en la seua totalitat, la qual cosa suposa, en aplicació d'allò que s'ha exposat, una quantia màxima per a subvencionar pel concepte de salaris de l'alumnat (part D) de 74.709 pessetes (449,01 euros) per alumne/mes de contractació.
  
5. Les entitats hauran de tramitar el desenvolupament de les accions formatives i la justificació de les despeses mitjançant l'aplicació informàtica SIDEC, que serà lliurada a les entitats per la Conselleria d'Economia, Hisenda i Ocupació.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 14 de març de 2001
  
El conseller d'Economia, Hisenda i Ocupació,